

**ประกาศคณะกรรมการส่งเสริมวิสาหกิจชุมชน**

**ว่าด้วยการโอนอสังหาริมทรัพย์ให้แก่วิสาหกิจชุมชนนิติบุคคล**

**-----------------------**

เพื่อเป็นการส่งเสริมและสนับสนุนให้วิสาหกิจชุมชนจัดตั้งเป็นนิติบุคคล อาศัยอํานาจตามความ
ในมาตรา ๒๖/๒ แห่งพระราชบัญญัติส่งเสริมวิสาหกิจชุมชน พ.ศ. ๒๕๔๘ และที่แก้ไขเพิ่มเติม ประกอบกับ
มติของคณะกรรมการส่งเสริมวิสาหกิจชุมชนในการประชุม ครั้งที่ ๑/๒๕๖๔ เมื่อวันที่ ๒๐ มกราคม ๒๕๖๔
จึงออกประกาศไว้ ดังต่อไปนี้

ข้อ ๑ ประกาศนี้เรียกว่า “ประกาศคณะกรรมการส่งเสริมวิสาหกิจชุมชน ว่าด้วยการโอน อสังหาริมทรัพย์ให้แก่วิสาหกิจชุมชนนิติบุคคล

ข้อ ๒ ประกาศนี้ ให้ใช้บังคับตั้งแต่วันประกาศในราชกิจจานุเบกษาเป็นต้นไป

ข้อ ๓ ให้อธิบดีกรมส่งเสริมการเกษตรรักษาการตามประกาศนี้ และให้มีอํานาจแต่งตั้งหรือมอบหมาย

ให้เจ้าหน้าที่ดําเนินการเพื่อให้เป็นไปตามประกาศนี้

ข้อ ๔ ในกรณีที่มีปัญหาเกี่ยวกับการปฏิบัติตามประกาศนี้ ให้ผู้รักษาการเป็นผู้วินิจฉัยชี้ขาด และคําสั่ง หรือข้อวินิจฉัยของผู้รักษาการให้ถือเป็นที่สุด

ข้อ ๕ ในประกาศนี้

“วิสาหกิจชุมชน” หมายความว่า วิสาหกิจชุมชนที่มีชื่อในระบบทะเบียนวิสาหกิจชุมชน และได้จดทะเบียนจัดตั้งเป็นนิติบุคคลตามที่กฎหมายกําหนด

“สมาชิก” หมายความว่า สมาชิกที่มีชื่ออยู่ในวิสาหกิจชุมชนก่อนจดทะเบียนจัดตั้งเป็นนิติบุคคล “นายทะเบียน” หมายความว่า เกษตรอําเภอ หรือผู้รักษาราชการแทนเกษตรอําเภอ ที่ทําหน้าที่ เป็นนายทะเบียนวิสาหกิจชุมชนมีอํานาจหน้าที่ตามที่กําหนดไว้ในประกาศนี้และระเบียบอื่น ๆ ที่กําหนดให้เป็น

อํานาจหน้าที่ของนายทะเบียน

ข้อ 6 การขอยกเว้นค่าธรรมเนียมการโอนอสังหาริมทรัพย์จากสมาชิกให้กับวิสาหกิจชุมชน ต้องเป็นไปตามหลักเกณฑ์ เงื่อนไข และวิธีการ ดังต่อไปนี้

(๑) เป็นการโอนกรรมสิทธิ์ในอสังหาริมทรัพย์ที่ใช้ในการประกอบกิจการของวิสาหกิจชุมชนซึ่ง

ถือครองกรรมสิทธิ์โดยสมาชิกให้แก่วิสาหกิจชุมชนที่ได้จดทะเบียนจัดตั้งเป็นนิติบุคคล

- 2 -

(๒) สมาชิกต้องถือกรรมสิทธิ์ในอสังหาริมทรัพย์ดังกล่าวก่อนวันที่วิสาหกิจชุมชน ยื่นขอจดทะเบียนจัดตั้งเป็นนิติบุคคล

(๓) สมาชิกผู้โอนและวิสาหกิจชุมชนผู้รับโอนอสังหาริมทรัพย์ ต้องร่วมกันยื่นคําร้อง ต่อนายทะเบียนเพื่อออกหนังสือรับรองการโอนอสังหาริมทรัพย์เพื่อใช้ประโยชน์ในกิจการของวิสาหกิจชุมชน

(๔) สมาชิกผู้โอนต้องมีชื่อเป็นหุ้นส่วนหรือผู้ถือหุ้นของนิติบุคคลที่ได้จัดตั้งขึ้น

ข้อ ๗ เมื่อนายทะเบียนได้รับคําร้องตามข้อ ๖ (๓) ให้นายทะเบียนตรวจสอบหลักเกณฑ์ เงื่อนไข
และวิธีการตามข้อ ๖ (๒) และ (๔) ว่าถูกต้องตามเงื่อนไขหรือไม่ การดําเนินการตามวรรคหนึ่งหากพบว่าเป็นไปตามเงื่อนไข ให้นายทะเบียนวิสาหกิจชุมชนออกหนังสือรับรองให้แก่สมาชิกที่ถือกรรมสิทธิ์
ในอสังหาริมทรัพย์ใช้ยื่นต่อเจ้าพนักงานที่ดินเพื่อขอยกเว้นค่าธรรมเนียมในการโอนกรรมสิทธิ์ให้แก่สมาชิก
และวิสาหกิจชุมชน

ข้อ ๘ หากมีสมาชิกถือกรรมสิทธิ์ในอสังหาริมทรัพย์ที่ต้องการโอนให้แก่วิสาหกิจชุมชนมากกว่า
หนึ่งราย ให้นายทะเบียนออกหนังสือรับรองให้แก่สมาชิกทุกราย เว้นเสียแต่ว่าอสังหาริมทรัพย์ดังกล่าว
มีสมาชิกถือ กรรมสิทธิ์ร่วมกันมากกว่าหนึ่งรายให้ออกหนังสือรับรองฉบับเดียว ทั้งนี้ หนังสือรับรองดังกล่าวต้องมีข้อความ อย่างน้อยตามแบบที่แนบท้ายประกาศนี้

ข้อ 9 การโอนอสังหาริมทรัพย์จากสมาชิกให้แก่วิสาหกิจชุมชนให้ดําเนินการให้แล้วเสร็จโดยเร็ว ทั้งนี้ ไม่ควรเกิน ๑ ปี นับจากวันที่วิสาหกิจชุมชนได้จดทะเบียนจัดตั้งเป็นนิติบุคคล และให้โอนอสังหาริมทรัพย์ทั้งหมด ให้เสร็จภายในการดําเนินการครั้งเดียว

ข้อ ๑๐ ในกรณีที่นายทะเบียนพิจารณาแล้วเห็นว่าหลักเกณฑ์ เงื่อนไขและวิธีการตามข้อ 5
ไม่ครบถ้วน ให้นายทะเบียนวิสาหกิจชุมชนแจ้งต่อวิสาหกิจชุมชนทราบ พร้อมเหตุผลซึ่งประกอบด้วยข้อเท็จจริงอันเป็นสาระสําคัญ ข้อกฎหมายที่อ้างอิง ข้อพิจารณา ที่ไม่สามารถออกหนังสือรับรองได้

วิสาหกิจชุมชนมีสิทธิ์ยื่นคําอุทธรณ์ในกรณีที่นายทะเบียนไม่ออกหนังสือรับรองตามข้อ ๒ ต่ออธิบดี กรมส่งเสริมการเกษตร โดยให้ยื่นคําอุทธรณ์ต่อนายทะเบียนภายในสิบห้าวันนับแต่วันที่ได้รับแจ้งคําสั่ง

ข้อ ๑๑ เมื่อนายทะเบียนได้รับคําอุทธรณ์ให้นายทะเบียนพิจารณาอุทธรณ์ หากเห็นด้วยกับอุทธรณ์ ให้แก้ไขคําสั่ง แต่หากไม่เห็นด้วยให้สรุปข้อเท็จจริง ข้อกฎหมาย และทําความเห็นเสนอต่ออธิบดีกรมส่งเสริม การเกษตร เพื่อวินิจฉัยสั่งการ

ประกาศ ณ วันที่ ๙ กรกฎาคม พ.ศ. ๒๕๖๔

จุรินทร์ ลักษณวิศิษฎ์

 (นายจุรินทร์ ลักษณวิศิษฎ์)

 รองนายกรัฐมนตรี

 ปฏิบัติหน้าที่ประธานกรรมการส่งเสริมวิสาหกิจชุมชน

เลขที่.......................  ส่วนราชการเจ้าของหนังสือ

หนังสือรับรอง

หนังสือฉบับนี้ให้ไว้เพื่อรับรองว่า...............................................................................................

อยู่บ้านเลขที่..............................ตรอก/ซอย.............................................. ถนน...................................................

หมู่ที่...............ตําบล/แขวง..................................................เภอ/เขต....................................................................

จังหวัด................................................หมายเลขโทรศัพท์........................................... เจ้าของที่ดินตามหลักฐาน

โฉนดที่ดิน/หนังสือรับรองการทําประโยชน์ (น.ส. ๓/ น.ส. ๓ ก/ น.ส. ๓ ข) เลขที่.................................................

หมู่ที่...............ตําบล/แขวง..................................................เภอ/เขต....................................................................

จังหวัด.......................................................................เป็นสมาชิกวิสาหกิจชุมชน..................................................

มีความประสงค์จะโอนที่ดินดังกล่าวให้แก่............................................................................................................

ทะเบียนนิติบุคคล.......................................................................ซึ่งเป็นการโอนอสังหาริมทรัพย์เพื่อใช้ประโยชน์

ในกิจการของวิสาหกิจชุมชนและมีอยู่ก่อนวันยื่นคําขอจัดตั้งเป็นนิติบุคคล โดยได้ปฏิบัติตามหลักเกณฑ์ วิธีการ และเงื่อนไขที่คณะกรรมการส่งเสริมวิสาหกิจชุมชนกําหนดทุกประการจริง สมควรได้รับประโยชน์จากการยกเว้น ค่าธรรมเนียมตามประมวลกฎหมายที่ดิน ตามมาตรา ๒๖/๒ แห่งพระราชบัญญัติส่งเสริมวิสาหกิจชุมชน พ.ศ. ๒๕๔๔ และที่แก้ไขเพิ่มเติม

หนังสือรับรองฉบับนี้ให้ใช้ได้ถึงวันที่.................เดือน.....................................พ.ศ...............

 ให้ไว้ ณ วันที่..........เดือน....................................พ.ศ. ................

 (ลงชื่อ)

 (............................................................)

 (ตําแหน่ง...............................................................

 ปฏิบัติหน้าที่นายทะเบียนวิสาหกิจชุมชน